BG Официален вестник на Европейския съюз C 89/3

Обобщена информация, която държавите-членки съобщават относно държавна помощ, предоставена в съответствие с Регламент (ЕО) № 1857/2006 на Комисията за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти, и за изменение на Регламент (ЕО) № 70/2001

2010/C 89/04

Помощ №: XA 196/09

Държава-членка: Република Словения

Регион: —

Наименование на схемата за помощ или име на друже- ството получател на индивидуалната помощ: Ukrepi kmetijske strukturne politike in kmetijske politike razvoja podeželja

Правно основание: Uredba o ukrepih kmetijske strukturne politike in kmetijske politike razvoja podeželja (Uradni list Republike Slovenije, št. 47/09 in 94/09)

Годишни разходи, предвидени по схемата, или общ размер на индивидуалната помощ, предоставена на дружеството: 191 052 EUR през 2009 г. и 179 052 EUR през 2010 г.

Максимален интензитет на помощта:

1. Помощ за завършване на мероприятия за комасация на земята: до 100 % от действителните разходи за правни и административни процедури, включително разходите за инспекция.

2. Подкрепа за презентации, изнасяни от експерти и предназначени за групи от специалисти и заинтересовани лица: до 60 % от приемливите разходи, посочени в член 10, буква б) от Декрета относно мерките в рамките на селскостопанската структурна политика и политиката за развитие на селските райони. Общият дял на помощите, предоставени от публични източници, може да бъде в размер до 100 % от приемливите разходи.

3. Помощ за насърчаване на производството на качествени селскостопански продукти: до 100 % от приемливите разходи, посочени в член 15 от Декрета относно политически мерки за преструктуриране на земеделието и развитие на селските райони.

Дата на изпълнение: От датата на публикуване на регистрационния номер на заявлението за освобождаване на уебсайта на Генерална дирекция „Земеделие и развитие на селските райони“ на Европейската комисия.

Продължителност на схемата или индивидуалната помощ: До 31.12.2010 г.

Цел на помощта: Подкрепа за МСП

Схемата за помощ се позовава на следните членове от Регламент (ЕО) № 1857/2006 на Комисията, приложими към следните приемливи разходи:

помощта за завършване на мероприятия за комасация на земята се основава на член 13 (помощ за препарцелиране на земи), като приемливите разходи се състоят от разходите за правни и административни процедури, включително разходите за инспекция,

подкрепата за презентации, изнасяни от експерти и предназначени за групи от специалисти и заинтересовани лица, се основава на член 15 (предоставяне на техническа помощ в селскостопанския сектор), като приемливите разходи включват:

i) разходи във връзка с образованието и обучението на земеделски стопани и селскостопански работници (наемане на помещения, хонорари за преподавателите, други разходи за материали, необходими за осъществяване на учебната програма);

ii) разходи, свързани с организацията на форуми за обмен на знания между селскостопански предприятия, състезания, изложения и панаири, както и с участието в тях (такси за участие, разходи за публикации, пътни разходи, наемане на изложбени площи);

iii) помощ за публикации като презентации, каталози или уебсайтове за представяне на фактическа информация относно производители от определен район или производители на определен продукт, при условие че информацията и представянето са неутрални и всички заинтересовани производители разполагат с еднакви възможности да бъдат представени в публикацията,

помощта за насърчаване производството на качествени селскостопански продукти се основава на член 14 (помощ за насърчаване производството на качествени селскостопански продукти), като приемливите разходи включват:

i) разходи за дейности по пазарни проучвания, разработване на концепция и технически проект за продукти;

ii) разходи за подготовката на заявления за защита на селскостопански продукти в съответствие със законодателството на Европейския съюз относно закрилата на земеделски продукти;

iii) разходи за първоначално сертифициране на защитени селскостопански продукти.

Обхванат сектор (обхванати сектори): Селско стопанство

Име и адрес на органа, предоставящ помощта:

Ministrstvo za kmetijstvo, gozdarstvo in prehrano Dunajska 58 SI-1000 Ljubljana SLOVENIJA

Интернет адрес: http://www.pisrs.si/predpis.aspx?p_rD=r04&p_predpis=URED4904

Други сведения: —

Branko RAVNIK Genaralni Direktor

Помощ №: XA 262/09

Държава-членка: Франция

Регион: —

Наименование на схемата за помощ или име на друже- ството получател на индивидуалната помощ: Aides aux producteurs de lavande et lavandin victimes de sécheresse en 2007 ou 2008

Правно основание: Ordonnance no 2009-325 du 25 mars 2009 relative à la création de l’Agence de service et de paiement et de l’Établissement national des produits de l’agriculture et de la mer,

Articles L 621-1 et suivants et articles R 621-1 et suivants du Code rural,

Arrêtés suivants du ministre de l’agriculture et de la pêche, portant reconnaissance du caractère de calamité naturelle des dommages subis par les agriculteurs :

du 25 janvier, 30 juin 2008 et 26 décembre 2008 pour les agriculteurs des Alpes de Haute–Provence,

du 13 octobre 2008 pour les agriculteurs de la Drôme,

du 25 janvier, 30 juin 2008 et 13 octobre 2008 pour les agriculteurs du Vaucluse.

Годишни разходи, предвидени по схемата, или общ размер на индивидуалната помощ, предоставена на дружеството: 266 666 EUR

Предвидената сума от националния бюджет (FranceAgriMer) е максимално 800 000 EUR за трите години на действие на схемата, т.е. 300 000 EUR за 2009 г., 300 000 EUR за 2010 г. и 200 000 EUR за 2011 г.

Тези помощи биха могли да бъдат допълвани от следните регионални или местни органи: департаментите Alpes de Haute-Provence, Drôme и Vaucluse.

Максимален интензитет на помощта: 80 %

Помощта за всеки получател ще бъде определена, като се вземат предвид вече отпуснатите помощи в рамките на Националния гаранционен фонд за селскостопански бедствия (НГФСБ): ще се отпуска помощ само за площите, признати от този фонд.

В случаите когато националната помощ бъде допълвана от регионален или местен орган, последният ще има грижата да провери дали натрупаната сума не превишава лимита от 80 % от претърпяната щета.

Освен това помощите ще бъдат ограничени до следните максимални суми:

500 EUR/ha за площите с фина лавандула, претърпели поражения, довели до изтръгване на насажденията от фина лавандула на възраст 7 години или по-малко,

400 EUR/ha за площите с кръстосана лавандула или лавандин, претърпели поражения, довели до изтръгване на насажденията от лавандула или лавандин на възраст 6 години или по-малко.

Освен това помощта ще бъде отпускана в границите на новозасадените площи с лавандула или лавандин, ако са спазвани техническите препоръки, ограничаващи въздействието на засушаването или на болестите, които водят до загиване на лавандулата (избор на сортове, използване на здрави растения, ротация на култури …).

Дата на прилагане: От датата на получаване на обратната разписка с регистрационния номер на мярката и датата на публикуването на резюмето на мярката на уебсайта на Комисията

Продължителност на схемата или индивидуалната помощ: До края на 2011 г.

Цел на помощта: Тези помощи се вписват в рамките на член 11 от Регламент (ЕО) № 1857/2006 на Комисията. На практика главната цел е да се компенсират щетите, претърпяни от производителите на лавандула от департаментите Alpes de Haute-Provence, Drôme и Vaucluse вследствие на засушаването от 2007 година, чиито поражения са се проявили през 2007 или 2008 година.

В трите департамента, засегнати от засушаването от 2007 година, около 250 стопанства са загубили повече от 30 % от реколтата си и са били принудени да пресаждат. Техните загуби следователно не са се ограничили до обикновената загуба на приходи от едногодишна реколта. Тъй като става дума за многогодишни растения, разходите за пресаждане във всеки случай не представляват рутинни разходи за стопанствата, а и тези разходи не са за пренебрегване — което обосновава проекта.

Помощта има за второстепенна цел да насърчи производителите да вземат предвид техническите предпазни мерки, ограничаващи последиците от засушаването.

Обхванат сектор (обхванати сектори): Производители на лавандула или лавандин (в трите департамента, засегнати от засушаването от 2007 година, или 250 земеделски стопанства)

Име и адрес на органа, предоставящ помощта:

FranceAgriMer Antenne de Volx — BP 8 04130 Volx FRANCE

Интернет адрес: http://www.franceagrimer.fr/informations/aides/aides.htm#LAVANDE

Други сведения: —

Помощ №: XA 266/09

Държава-членка: Италия

Регион: Sardegna

Наименование на схемата за помощ или име на друже- ството получател на индивидуалната помощ: legge regionale 11 marzo 1998, n. 8, articolo 23 (aiuti per i danni alla produzione agricola). Sostegno a favore degli allevatori per fronteggiare la scrapie degli ovicaprini. Indennizzi per la perdita di reddito. Anni 2008-2012.

Правно основание: L.R. 11 marzo 1998, n. 8, articolo 23 (aiuti per i danni alla produzione agricola)

Deliberazione della Giunta regionale n. 46/19 del 13.10.2009

Legge regionale 11 marzo 1998, n. 8, articolo 23 (aiuti per i danni alla produzione agricola). Sostegno a favore degli allevatori per fronteggiare la scrapie degli ovicaprini. Indennizzi per la perdita di reddito. Anni 2008-2012.

Годишни разходи, предвидени по схемата, или общ размер на индивидуалната помощ, предоставена на дружеството: Разходите за тази схема за покриване на загуби през периода 2008—2012 г. се оценяват на общо 2 660 000 EUR при следното разпределение:

500 000 EUR за 2008 г.,

по 540 000 EUR годишно за периода 2009—2012 г.

Максимален интензитет на помощта: Максималният интензитет на помощта е фиксиран на 70 % от загубите, които се изчисляват, като се вземе предвид стойността на нереализираната продукция, от която се приспадат междинните разходи, които не са направени от земеделския стопанин (закупуване на фуражи и ветеринарни разходи), като се направи разграничение между нечистокръвните животни и животните, вписани в родословни книги.

Дата на изпълнение: Схемата за помощ се прилага от датата на публикуване на регистрационния номер на заявлението за освобождаване на уебсайта на ГД „Земеделие и развитие на селските райони“ на Европейската комисия.

Продължителност на схемата или индивидуалната помощ: За 2008 г. — до 31 декември 2012 г.

За 2009 г. — до 31 декември 2013 г.

За 2010 г. — до 31 декември 2014 г.

За 2011 г. — до 31 декември 2015 г.

За 2012 г. — до 31 декември 2016 г.

Няма да се изплаща обаче помощ по-късно от четири години след проверката на разходите или на загубите.

Цел на помощта: Помощта се прилага по смисъла на член 10 от Регламента и цели компенсиране на земеделски стопани за нереализирана продукция от възрастни овце и кози, които поради показвани симптоми на scrapie — дегенеративно заболяване, засягащо централната нервна система на овце и кози, са били умъртвени по разпореждане на здравните органи.

Обхванат сектор (обхванати сектори): Животновъдство—овце и кози

Име и адрес на органа, предоставящ помощта:

Regione Autonoma della Sardegna Assessorato dell’agricoltura e riforma agro-pastorale Via Pessagno 4 09125 Cagliari CA ITALIA

Интернет адрес: Решение (deliberazione) № 46/19 от 13 октомври 2009 г.:

http://www.regione.sardegna.it/documenti/1_274_20091016131549.pdf

Решение (deliberazione) № 25/34 от 3 юли 2007 г.:

http://www.regione.sardegna.it/documenti/1_72_20070703165033.pdf

Приложение:

http://www.regione.sardegna.it/documenti/1_72_20070703165715.pdf

Решение (deliberazione) № 42/16 от 24 октомври 2007 г. за изменение на Решение (deliberazione) № 25/34 от 3 юли 2007 г.:

http://www.regione.sardegna.it/documenti/1_72_20071024111304.pdf

Приложение:

http://www.regione.sardegna.it/documenti/1_72_20071024111334.pdf

Други сведения: Настоящата помощ представлява продължение на помощта, предоставяна първоначално съгласно Решение (deliberazione) № 25/34 от 3 юли 2007 г., в изменения текст на Решение (deliberazione) № 42/16 от 24 октомври 2007 г., и ще бъде прилагана съгласно същите правила и условия. Формулярът, съдържащ обобщената информация за гореспоменатата помощ, е регистриран от Генерална дирекция „Земеделие и развитие на селските райони“ под № XA 349/07 на 8 ноември 2007 г.

Bianca CARBONI Direttore Servizio sostegno delle imprese agricole e sviluppo delle competenze

Помощ №: XA 278/09

Държава-членка: Федерална република Германия

Регион: Brandenburg

Наименование на схемата за помощ или име на друже- ството получател на индивидуалната помощ: Gewährung von Beihilfen und sonstigen Leistungen durch die Tierseuchenkasse des Landes Brandenburg nach Artikel 10 der Verordnung (EG) Nr. 1857/2006

Правно основание:

— § 71 Tierseuchengesetz der Bundesrepublik Deutschland

— § 8 des Gesetz zur Ausführung des Tierseuchengesetzes des Landes Brandenburg (AGTierSGBbg)

— Erlass des Ministeriums für Gesundheit, Umwelt und Verbraucherschutz des Landes Brandenburg zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit vom 3.12.2009

Годишни разходи, предвидени по схемата, или общ размер на индивидуалната помощ, предоставена на дружеството: Общият годишен размер на помощта възлиза на 4,2 милиона EUR (финансирана от вноските на собственици на животни в Tierseuchenkasse (Застрахователния фонд за епидемии по животните) на Бранденбург, както и от федералните държавни средства).

Максимален интензитет на помощта: Максимално 100 %

Дата на изпълнение: Считано от датата на получаване от Европейската комисия, съгласно член 20 от Регламент (ЕО) № 1857/2006, на съобщение за получаване с регистрационен номер, от 1 януари 2010 година.

Продължителност на схемата или индивидуалната помощ: От 1.1.2010 г. до 31.12.2013 г.

Цел на помощта: Член 10, параграфи 1 и 2 от Регламент (ЕО) № 1857/2006:

помощ за борба с епидемии по животните,

помощи за покриване на щетите, дължащи се на загуби на добитък вследствие на инфекциозни болести,

помощ за предприемане на мерки за предотвратяване, откриване и борба с болестите по животните,

помощ под формата на заплащане на разходите за лабораторни тестове за откриване на болести по животните.

Обхванат сектор (обхванати сектори): Селско стопанство/животновъдство

Име и адрес на органа, предоставящ помощта:

Landesamt für Verbraucherschutz, Landwirtschaft und Flurneuordnung Tierseuchenkasse Brandenburg Groß Gaglow Am Seegraben 18 03051 Cottbus DEUTSCHLAND Mail: info@tsk-BB.de

Интернет адрес:

— Tierseuchengesetz http://www.bgblportal.de/BGBL/bgbl1f/bgbl104s1260.pdf

— Ausführungsgesetz zum Tierseuchengesetz des Landes Brandenburg (AGTierSGBbg) http://www.bravors.brandenburg.de/sixcms/detail.php?gsid=land_bb_bravors_01.c.23595.de

— Erlass des Ministeriums für Ländliche Entwicklung, Umwelt und Verbraucherschutz zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit (публикувано в Официален вестник на Бранденбург) http://www.mguv.brandenburg.de/v/lbsvet/TEILA/A1_2_2_1.PDF

Други сведения: —

Помощ №: XA 282/09

Държава-членка: Франция

Регион: Département de la Seine-Maritime

Наименование на схемата за помощ или име на друже- ството получател на индивидуалната помощ: Aides aux investissements pour la protection des points de production d’eau potable (Seine-Maritime)

Правно основание: Article L1511-2 du Code général des collectivités territoriales

Articles L3231-2 et 3232-1 du Code général des collectivités territoriales

Délibération du Conseil général du 31 mars 2009 relatif à la politique agricole départementale, période 2009-2012.

Годишни разходи, предвидени по схемата, или общ размер на индивидуалната помощ, предоставена на дружеството: 60 000 EUR годишно

Максимален интензитет на помощта: Максимално 50 % за млади земеделски стопани в рамките на пет години от установяването им; в останалите случаи — обикновено 40 %

Дата на изпълнение: От датата на публикуване на регистрационния номер на заявлението за освобождаване на сайта на Генерална дирекция „Селско стопанство и развитие на селските райони“ на Комисията

Продължителност на схемата или индивидуалната помощ: За периода 2009—2012 г.

Цел на помощта: Цялият департамент Сен-Маритим е класифициран като уязвима зона съгласно Директивата за нитратите от декември 1991 г. (91/676/ЕИО). Проблемите, произтичащи от замърсяване с продукти за растителна защита, оказват все по-голямо влияние върху водните му ресурси.

Рамковата директива за водите изисква от органите, отговарящи за водите, да постигнат добро екологично състояние до 2015 година.

Схемата, планирана от департамента Сен-Маритим, е предназначена да помогне на селскостопанските производители да инвестират повече на нормативните изисквания по отношение на минималните стандарти за опазване на водите.

Помощта, предоставена от департамента, ще бъде променлива според географското разположение на стопанството с оглед на приоритетни за защита водосбори.

Следното оборудване за ограничаване опасността от замърсяване на водонапоителния пункт ще бъде приемливо:

съоръжения за складиране на продукти за растителна защита,

площадки за зареждане на разпръсквателни устройства,

резервоари за съхранение на гориво или течни торове, когато инсталациите са под праговете за класифицирани инсталации и, следователно, незадължителни,

оборудване за разпръскване (устройства на плугове за улесняване заравянето на тора, резервоари за изплакване, анти-възвратни вентили и т.н.).

Следното оборудване за ограничаване на опасността от дифузно замърсяване ще бъде приемливо:

рампи за разпръскване на тор,

окачени маркучи,

дискови устройства на плуг за улесняване заравянето на тора,

зъбни устройства на плуг за улесняване заравянето на тора,

разпръсквателни устройства (маси),

оборудване за наторяване с компост.

Помощите ще бъдат отпуснати съгласно разпоредбите на член 4 от Регламент (ЕО) № 1857/2006.

Схемата вече е била предмет на процедура за освобождаване за периода 2006—2009 г. под номер ХА 109/06.

Обхванат сектор (обхванати сектори): Селско стопанство (МСП)

Име и адрес на органа, предоставящ помощта:

Monsieur le Président du département de Seine-Maritime Quai Jean Moulin 76101 Rouen Cedex 1 FRANCE

Интернет адрес: http://www.seinemaritime.net/guidedesaides/medias/File/aide-aux-investissements-pour-la-protection-des-points-de-production-d-eau-potable-+-formulaires-t2.pdf

Други сведения: —